b"\n_START_ARTICLE_\nHans Holbein el Vell\n_START_SECTION_\nVida\n_START_PARAGRAPH_\nDe la seva biografia nom\xc3\xa9s es coneixen algunes dades. Va treballar principalment a Augsburg. La seva etapa de plena maduresa pot situar-se a l'entorn de 1502, \xc3\xa8poca en la qual treballava amb l'assist\xc3\xa8ncia d'un nodrit taller a la ciutat d'Augsburg. _NEWLINE_El 1517, a causa de problemes econ\xc3\xb2mics, es va establir a Issenheim, on va morir. _NEWLINE_Els seus fills Hans Holbein el Jove i Ambrosius Holbein van rebre del seu pare les primeres lli\xc3\xa7ons de pintura. Va exercir gran influ\xc3\xa8ncia en la baixa Alemanya.\n_START_SECTION_\nEstil\n_START_PARAGRAPH_\nHans Holbein el Vell \xc3\xa9s un pintor g\xc3\xb2tic del segle XV. La seva obra \xc3\xa9s principalment de tem\xc3\xa0tica religiosa, en particular retaules, tr\xc3\xadptics o pol\xc3\xadptics. En aquest tipus de quadres, seguia les tradicions de la iconografia religiosa. _NEWLINE_Tamb\xc3\xa9 conre\xc3\xa0 el retrat, seguint tend\xc3\xa8ncies m\xc3\xa9s modernes, amb avan\xc3\xa7at sentit naturalista, a la recerca de la personalitat individual dels models, personatges de la societat burgesa centreeuropea._NEWLINE_Mostr\xc3\xa0 al principi la influ\xc3\xa8ncia de Van der Weyden i, posteriorment, a partir del 1501, la de Matthias Gr\xc3\xbcnewald._NEWLINE_La seva t\xc3\xa8cnica es basava en un dibuix prec\xc3\xads i minuci\xc3\xb3s, en el que les l\xc3\xadnies s\xc3\xb3n clarament perceptibles sota la capa pict\xc3\xb2rica, gr\xc3\xa0cies a l'envelliment d'aquesta."